**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. április 24-i ülésére**

**Javaslat igazolási kérelmek elfogadására**

I.

A Jogi és Társadalmi Kapcsolatok Bizottsága a 37/2018. (II.13.) JTKB számú határozatával a Szent Márton Európai Kulturális Útvonal Magyarországi Tanácsa (a továbbiakban: Egyesület) elszámolási határidő módosítására vonatkozó kérelmét nem fogadta el.

Az Egyesület 2018. március 14. napján a fentiekre vonatkozóan újabb kérelmet nyújtott be az alábbi tartalommal, kérve egyúttal a Bizottságtól a pozitív elbírálást.

„A szimpózium 2017. június 8-án lezajlott, de a tanácskozással kapcsolatos utólagos munkák még nem fejeződtek be. A tanácskozáson elhangzott előadások szövegét szeretnénk a nagyobb nyilvánosság számára nyomtatásban is elérhetővé tenni.

Az elérhetővé tételhez szükséges a horvát nyelven elhangzott előadás szövegének magyarra fordítása és az Olaszországból kapott igen terjedelmes információs anyag kivonatolása, fordítása. Feladatot jelent a Németországból és Lengyelországból kapott fotók feldolgozása is. Az eredetileg egy naposra tervezett szimpóziumból hosszabb tevékenység-sor lett, amit egyesületünk folyamatosan végez.”

II.

A Dr. Kiss Gyula Kulturális Egyesület elnöke szintén kérelemmel fordul a Tisztelt Bizottsághoz, tekintettel arra, hogy a 61429-3/2017. számú támogatásra vonatkozó elszámolást határidőn túl (2018. január 31. napja helyett 2018. február 28. napján) nyújtotta be. A késedelmet az elnök 2017. december 17. napja óta tartó kórházi kezelésével, valamint a könyvelő hosszabb ideje húzódó betegségével indokolja.

Kérem a Tisztelt Bizottságot, hogy az előterjesztést megtárgyalni és álláspontját kialakítani szíveskedjék.

Szombathely, 2018. április „ ”

 **/: Koczka Tibor :/**

**HATÁROZATI JAVASLAT**

**……../2018. (IV. 24.) JTKB sz. határozat**

A Jogi és Társadalmi Kapcsolatok Bizottsága a „Javaslat igazolási kérelem elfogadására” c. előterjesztést megtárgyalta, és a Szent Márton Európai Kulturális Útvonala Magyarországi Tanácsa, továbbá a Dr. Kiss Gyula Kulturális Egyesület kérelmét – az indokolás figyelembevételével – elfogadja.

**Felelős: Koczka Tibor alpolgármester**

 **Dr. Takátsné Dr. Tenki Mária, a Bizottság elnöke**

 **(A végrehajtás előkészítéséért:**

 **Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**